Diari Oficial de la Generalitat Valenciana


Sumari del DOGV 5392, del 21-11-2006 (2006/13041)

Bases de la convocatòria per a cobrir, amb caràcter interí, pel procediment d'oposició lliure, una plaça d'administratiu vacant en la plantilla municipal i inclosa en l'oferta d'ocupació de l'any 2006.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5392

Data del DOGV
:   21-11-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13331


Data del document
:   31-10-2006

Organisme emissor
:   Ajuntament de Benferri

Tipus de document
:   Convocatòria

Descriptors 

:   * Benferri
    * professió administrativa
    * administració local
    * concurs administratiu

Bases de la convocatòria per a cobrir, amb caràcter interí, pel procediment d'oposició lliure, una plaça d'administratiu vacant en la plantilla municipal i inclosa en l'oferta d'ocupació de l'any 2006. [2006/A13448]  
Mitjançant el present anunci es publiquen les bases que regiran les proves selectives per a cobrir, amb caràcter interí i pel procediment d'oposició lliure, una plaça d'administratiu vacant en la plantilla municipal i inclosa en l'oferta d'ocupació de l'any 2006.  
El termini de presentació d'instàncies començarà a comptar des de l'endemà de l'anunci de la corresponent convocatòria que es publicarà en el Boletín Oficial del Estado.  
Benferri, 31 d'octubre de 2006.. L'alcalde: Luis Vicente Mateo.  
Bases per a la provisió d'una plaça d'administratiu amb caràcter de funcionari interí, per maternitat, vacant en la plantilla d'este Ajuntament  
Primera. Objecte de la convocatòria  
És objecte d'esta convocatòria la provisió com a funcionari interí, per maternitat, d'una plaça d'administratiu vacant en la plantilla d'este Ajuntament i inclosa en l'oferta d'ocupació pública, fins que siga coberta per la funcionària que l'ocupa en propietat.  
El sistema selectiu serà oposició lliure.  
La plaça esmentada està enquadrada en l'escala d'administració general, subescala d'administratiu, número 3, grup C.  
L'horari que haurà de realitzar l'aspirant seleccionat serà el legalment establit per a este Ajuntament, ajustant-se a les necessitats del servei.  
Segona. Requisits dels aspirants  
Per a ser admés a les proves selectives d'accés a la plaça caldrà:  
1. Ser espanyol o tenir la nacionalitat de qualsevol altre Estat membre de la Unió Europea segons el que estableix la Llei 17/1993, en l'article 1; en este cas, els aspirants hauran d'acreditar el domini parlat i escrit de l'idioma castellà.  
2. Tenir l'edat de 18 anys i no haver fet els 55 en la data en què finalitze el termini d'admissió d'instàncies.   
3. Posseir el títol de Batxillerat Superior o equivalent o estar en condicions d'obtenir-lo en la data en què acabe el termini de presentació d'instàncies.  
4. No patir cap malaltia ni estar afectat per limitacions físiques o psíquiques incompatibles amb l'exercici de les funcions o que les impossibilite.  
5. No haver sigut separat, mitjançant un expedient disciplinari, del servei de cap administració pública, ni estar inhabilitat per a l'exercici de les funcions publiques.  
Tercera. Instàncies  
Les instàncies per què se sol·licita prendre part en l'oposició, redactades segons l'annex I, s'hauran d'adreçar a l'alcalde president de l'Ajuntament, presentant-se al Registre General o en la forma que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació serà de 20 dies hàbils, a partir de l'endemà de la publicació de l'extracte de la present convocatòria en el Boletín Oficial del Estado. En les instàncies els aspirants hauran de manifestar que compleixen tots els requisits exigits.  
A les instàncies caldrà adjuntar el justificant d'haver ingressat a la caixa municipal els drets d'examen, que es fixen en 30 euros.   
L'ingrés haurà de realitzar-se en un dels comptes que l'Ajuntament té oberts en alguna de les següents entitats bancàries de la localitat:  
. Caixa Rural   
. Caja de Ahorros del Mediterráneo.  
Quarta. Admissió d'aspirants  
Expirat el termini de presentació d'instàncies, es dictarà una resolució de l'Alcaldia que inclourà:  
. La composició del tribunal qualificador.  
. El lloc, data i hora de la realització del primer exercici.  
. La llista d'aspirants admesos i exclosos.   
Esta resolució es farà pública en el Butlletí Oficial de la Província, en el Diari Oficial de la Generalitat i al tauler d'anuncis de l'Ajuntament, i es concedirà un termini de 10 dies a l'efecte de reclamacions. Si se'n presenten, seran resoltes per l'Alcaldia, que en notificarà la resolució individualment a cada un dels interessats.  
Cinquena. Tribunal qualificador  
1. El tribunal qualificador estarà integrat pels membres següents, tots ells amb veu i vot:  
President:   
L'alcalde president de l'Ajuntament o regidor en qui delegue.  
Vocals:  
. Un representant designat per la Direcció General de la Generalitat Valenciana.  
. Un assessor tècnic designat per la Diputació d'Alacant per al primer exercici.  
. Un funcionari de la corporació d'igual o superior categoria que la corresponent al lloc convocat.   
. Dos representants dels treballadors designats per les organitzacions sindicals més representatives a l'àmbit de la Comunitat Valenciana.  
. Secretari: el de la corporació o funcionari en qui delegue, que actuarà a més com a vocal.  
2. La publicació dels noms de les persones que integren el tribunal inclourà la dels respectius suplents.  
3. La corporació sol·licitarà als òrgans corresponents la designació dels respectius representants, que haurà d'efectuar-se en el termini dels 20 dies següents a la recepció de la sol·licitud.  
4. Els vocals del tribunal hauran de posseir una titulació acadèmica igual o superior a l'exigida per als llocs de treball oferits.  
5. El tribunal no podrà constituir-se ni actuar sense l'assistència de la meitat més un dels seus membres, titulars o suplents.  
7. Els membres del tribunal podran abstenir-se o ser recusats, quan hi concórreguen les causes previstes legalment.  
8. A tots els efectes, el tribunal tindrà la categoria tercera, tant respecte de les assistències dels membres del tribunal com dels seus assessors i col·laboradors.  
Sisena. Començament i desenvolupament de les proves  
Per a la realització del primer exercici caldrà ajustar-se al que disposa la base quarta. Els aspirants seran convocats en crida única, llevat de casos de força major, degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol de les proves obligatòries en determinarà automàticament la pèrdua del dret a participar en el procés selectiu, i en quedarà exclòs.  
El tribunal podrà requerir els aspirants, en qualsevol moment, perquè n'acrediten la identitat, i amb este objecte hauran d'anar proveïts del DNI.  
Una vegada començades les proves, no serà necessària la publicació dels anuncis successius de realització dels restants exercicis en el Butlletí Oficial de la Província ni el Diari Oficial de la Generalitat, sinó que n'hi haurà prou amb la seua publicació al tauler d'anuncis de l'Ajuntament, amb 12 hores d'antelació del començament de les proves, si es tracta del mateix exercici, o de 48, si es tracta d'un nou exercici.  
Setena. Desenvolupament de les proves selectives  
L'oposició constarà dels dos exercicis que es detallen tot seguit i que es puntuaran de 0 a 10 punts cada un, havent d'obtenir una qualificació mínima de 5 punts per a superar-los, ja que ambdós seran obligatoris i eliminatoris.  
Primer exercici. Consistirà a copiar un text a través del qual es valoraran els coneixements d'informàtica a nivell d'usuari. Es realitzarà en entorn Windows 98 i XP amb el programa Word 97.  
L'exercici es realitzarà en el temps màxim que decidisca el tribunal i serà valorat de 0 a 10 punts.  
Segon exercici.   
Consistirà a contestar per escrit un qüestionari d'un mínim de 50 preguntes i un màxim de 75, amb quatre respostes alternatives, una d'elles certa, en un temps màxim d'1 hora i 30 minuts, sobre els temes que inclou l'annex II d'estes bases. En la correcció d'esta prova es descomptaran de la puntuació les respostes errònies.  
Huitena. Relació d'aprovats  
El nombre d'aspirants aprovats en el procés selectiu no podrà excedir del nombre de places convocades, a què s'afegiran les vacants que s'hagen produït fins a la seua realització, dins dels límits establits legalment.  
El tribunal formularà una proposta a la corporació dels aspirants que, després d'haver superat les proves, hagen d'incorporar-se als llocs de treball.  
Si els aspirants aprovats renuncien o són exclosos per no tenir algun dels requisits exigits, no presentar la documentació requerida, o per falsedat d'esta, s'anul·laran les actuacions respecte d'ells i l'Ajuntament nomenarà els següents aprovats observant l'ordre segons les majors qualificacions obtingudes.  
Novena. Nomenament i presa de possessió  
Una vegada haja conclòs el procés selectiu i s'hagen aportat els documents a què es refereix la base anterior, l'alcalde, d'acord amb la proposta del tribunal qualificador, procedirà a nomenar el funcionari interí, el qual haurà de prendre'n possessió en el termini de deu dies comptador des de l'endemà de la notificació del seu nomenament, després d'haver prestat el jurament o promesa de conformitat amb el que estableix el Reial Decret 707/1979, de 5 d'abril.  
La persona que sense una causa justificada no prenga possessió en el termini assenyalat quedarà en situació de cessant, amb la pèrdua de tots els drets derivats de la convocatòria i del nomenament conferit.  
ANNEX I  
Model d'instància  
(Nom i cognoms) ..., amb DNI número ., de. anys d'edat, amb domicili al c/., núm.., CP ..., telèfon ., manifeste:  
Primer: que estic assabentat/ada de la convocatòria d'una plaça vacant d'administratiu en la plantilla d'este Ajuntament, que ha sigut publicada mitjançant un anunci en el BOP (o DOGV o BOE) núm. ., de data . .  
Segon: que complisc totes les condicions requerides en les bases de la convocatòria esmentada, referides a la data d'acabament del termini assenyalat per a la presentació d'instàncies, i que he pagat els drets d'examen segons acredite mitjançant el justificant adjunt.  
Per això,  
SOL·LICITE  
Ser admés a la realització de les proves selectives corresponents.  
..., . d . de . .  
Firma:  
\* Adjunteu l'original de l'ingrés dels drets d'examen  
ALCALDE DE L'AJUNTAMENT DE BENFERRI  
ANNEX II  
Temari  
Tema 1. La Constitució espanyola de 1978. Estructura. Principis generals. La reforma de la Constitució.  
Tema 2. Drets i deures fonamentals dels espanyols. La seua garantia i suspensió. El Tribunal Constitucional. El Defensor del Poble.  
Tema 3. El poder legislatiu. Composició, atribucions i funcionament de les Corts Generals. Elaboració de les lleis.  
Tema 4. El Govern i l'administració de l'Estat. Relacions entre el Govern i les Corts Generals.   
Tema 5. Organització territorial de l'Estat. Les comunitats autònomes. Constitució i competències. Els estatuts d'autonomia.  
Tema 6. El règim local espanyol: principis constitucionals.